» Catégorie : Timucuha
« Ameslub », d adlis sɣur Xalil ǦebranCommentaires » 0
Ameslub, isefra-s d tengalin-is ; d adlis umaru alubnani Xalil Ǧebran i d-yerra Samir Tighzert ɣer teqbaylit, taswiet-a yettnuz deg lulu.com kan.
Tukkist si tezwert n umsuɣel :
Win ara yeɣren Adlis-a taɣuri tafsisant kan, ad s-yini s tidet, yettmeslay-d ɣef yimi n ḥedd iselben, neɣ maḍi d amesllub i t-yuran ! Maca akken ara yeɣz yimeɣri s telqey deg imeslayen i d-yeddan deg-s, u ad imeḥḥeṣ deg yal awal di yal aḍris si 35-a yemgaraden, ad yaf belli yeɣleḍ deg usizref-is amezwaru, acku tamuɣli yellan deg-sen lqayet, iznen i d-ttceyyiɛen ččuren d inumak, akken yuɣ tannumi umeskar-nsen Xalil Ǧenran yettsisti-ten-id.
…..
Deg wayen yerzan Ameslub i yettwarun s tneglizit deg useggas 1918, am Nnbi, ur yeqqin ara ɣer yiwen n ṣṣenf aseklan ibanen ; yella win ara d-yinin yesdukkel-iten akk am akken ara d-yini wayeḍ yeffeɣ-asen merra. Lḥasun tuget gar yeḍrisen-a malen ugar ɣer tmedyazt tatrart, ṭṭfen daɣ ɣer tmacahut ɣas akken tikwal ttaken lewhi ula ɣer tira tuɣrisin, imi am akken i d-yedda deg uzwel, amskar-nsen yerra kra seg-sen d tingalin, meḥsub d ayen icban tiqsiḍin timecṭaḥ i d-yettawi umdan akken ad yenhu ḥedd, ad d-yesmekti kra neɣ ad d-yawi tamsirt ɣef kra n temsalt.
Tukkisin seg udlis :
Anwa i d Xalil Ǧebran ?
Ǧebran Xalil Ǧebran d amyaru alubnani, d amedyaz, d ameklaw ; ilul ass n 06 deg yennayer 1883 di Bacari (Lubnan), yemmut ass n 10 deg yebrir 1931 di New York ; yella yettaru s taɛrabt d tneglizit maca yettwassen ugar s udlis-is Nnbi i yura s tneglizit, ma s taɛrabt yeǧǧa-d ungalen yecban Afriwen yerrẓen ; tullisin am tid i d-yeddan deg wammud Tanekra n terwiḥin, d waṭas n tmedyazt. Ameslub i yura s tneglizit deg useggas 1918, d tallunt i yekfa i kra si tikta-s i d-yewwi s tengalin, tineqqisin neɣ s isefra.
Ameslub deg lulu.com (ttekki da)
Aqjun amusnawCommentaires » 0
Sɣur Ǧebran Xalil Ǧebran, Ameslub – 1918
Yerra-tt-id ɣer teqbaylit
Samir. Tighzert
Yiwwas deg wussan, ieedda-d yiwen weqjun i yellan d amusnaw zzat yiwet n terbaet n yemcac ; dɣa akken kan yuẓa ɣur-sen rewlen fell-as, ur clieen ara yakk deg-s, ihi yuwhem d acu d akken, ibedd kan yettweḥḥid.
Taswiet kan, m’akken yella yettḥekkir deg-sen, ata yekker-d gar-asen yiwen wemcic d awfayan akken, iban d aeeqli yesean lhiba, imuqel akka d wakka ɣer yerfiqen-is yenna-yasen :
— Γas ẓallet ɣef yiman-nwen ay atmaten yeččuren d taflest ! Nekk d tidet kan ara wen-iniɣ… ihi amnet belli ma teẓẓullem ternam teawdem s wul yeṣfan d nneyya, atan ayen akk ara tedeum ad yettwaqbel yerna ad t-tewwet lehwa tura kan s iɣerdayen !
Dɣa aqjun amusnaw yesla kan i lxeṭba-yi talqayant yeḍsa deg wul-is, yeṭṭaxer syin iteddu yeqqar i yiman-is : « Ziɣ imcac-a mxellen !… ttɣiḍen msakit imi ddreɣlen ɣef tidet armi ur walan d acu yuran deg tektabin. Amek, ur ẓrin ara yeeni, yerna d ayen i ɣriɣ nekk s yiman-iw, i yi-d-nnan lejdud-iw yeɣran uqbel-iw, belli ma ttwaqeblent ddeawi n ḥedd d wayen yeẓẓul, lehwa tekkat-d s yeɣsan mačči s iɣerdayen ! »
Copyright © S.Tighzert 2016
Free Visits Counter
kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn eng_Latn